Hún leiddi til þess að siglingar til Íslands voru í lágmarki . Það var sérstaklega slæmt þar sem miklir kuldar voru á fyrri hluta ársins , enda var veturinn nefndur frostaveturinn mikli . Á Íslandi er ársins þó ekki síst minnst fyrir þá staðreynd að Ísland varð fullvalda ríki þann 1. desember 1918 . Ákvarðanir stjórnvalda og viðbrögð við aðsteðjandi hættu eru flest varðveitt í skjalasafni Stjórnarráðsins í Þjóðskjalasafni Íslands . Í skjalasöfnum Hagstofunnar má hins vegar sjá fjölda kjósenda í hverjum hreppi fyrir sig , hversu margar konur kusu og hversu margar greiddu atkvæði utan kjörfundar . Ef nefnd væru skjöl frá 1918 sem varðveitt eru í Þjóðskjalasafni Íslands og væru sérstaklega merkileg myndu eflaust margir nefna sambandslagasamninginn sjálfan , eða sambandslögin sem undirrituð voru af konungi . Jafnvel væri hægt að nefna stjórnarskrána sem samin var í kjölfar sambandslaganna en tók gildi árið 1920 . Skjölin sýna einnig að tengsl Breta við Ísland og síðar Bandaríkjanna við Ísland höfðu mikil áhrif á fullveldi landsins og loks sjálfstæði þess .